**Säännöt**

**ELVARI TROPHY**

**Improvisaatiotapahtuma**

Luistelijat jaetaan kolmeen ikäsarjaan:

2007 syntyneet ja vanhemmat

2008-2009 syntyneet

2010-2011 syntyneet

2012 syntyneet ja nuoremmat

1. Improvisointi tapahtuu ryhmissä eli jäällä on yhtä aikaa useampi luistelija. Kustakin ryhmästä valitaan jatkoon 1–3 luistelijaa, jotka improvisoivat uudelleen jatko- tai finaaliryhmissä. Ryhmien koot ja jatkoon pääsevien määrä riippuu ilmoittautuneiden määrästä.
2. Luistelijat improvisoivat järjestävän seuran valitsemia musiikkeja, jotka pidetään luistelijoilta suoritukseen asti salassa.
3. Kukin ryhmä saa kolme erityyppistä kappaletta, jotka kestävät 45–60 sekuntia. Kappaleiden välissä pidetään n. 5 sekunnin tauko, jonka jälkeen musiikki vaihtuu. Kokonaissuoritus kestää siis minimissään 2 minuuttia 30 sekuntia ja maksimissaan 3 minuuttia 15 sekuntia. Kokonaissuorituksen pituus sarjojen sisällä vaihtelee maksimissaan 20 sekuntia.
4. Luistelijat pääsevät ennen omaa alkueräänsä lämmittelemään jäälle. Jäähän tutustuminen kestää 2 minuuttia.
5. Tuomarit arvioivat musiikin tulkintaa, eläytymistä, rytmitajua, läsnäoloa sekä vartalon hallintaa ja sen monipuolista käyttöä.
6. Luistelijat saavat tehdä hyppyjä ja piruetteja, mutta niistä ei saa teknistä arviota. Taaksepäin vaakaliu'un tekeminen on turvallisuussyistä kielletty.
7. Puku ja mahdollinen muu rekvisiitta on luistelijan päätettävissä, kunhan se ei häiritse ryhmän muita jäseniä eikä siitä aiheudu vaaraa kenellekään. Järjestävä seura pidättää oikeuden tarkastaa asut ja rekvisiitan.
8. Pukuun kiinnitetään järjestäjän toimesta numerolappu, jotta tuomarit tunnistavat luistelijan.
9. Jatkoon päässeet laitetaan paremmuusjärjestykseen ja kunkin sarjan kolme ensimmäistä saavat palkinnot Elvari-koruilta.